|  |
| --- |
| **Manyleb y swydd a’r person** |
| **Teitl y swydd:****Cyfeirnod:** | **Uwch-swyddog Ymchwil****MBS-082-22** |
| **Aelod o’r Senedd:** | **Peter Fox** |
| **Band cyflog:** | **1** |
| **Ystod cyflog: (pro rata)** | **£27,450 - £38,740***Disgwylir i'r holl staff newydd ymuno ar isafswm graddfa'r band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa gynyddrannol un pwynt ar y tro bob blwyddyn, ar y dyddiad dechrau eu cyflogaeth, nes iddynt gyrraedd uchafswm y raddfa ar gyfer eu band cyflog.* |
| **Oriau gwaith:** | **37 awr yr wythnos** |
| **Natur y penodiad:** | **Parhaol** |
| **Lleoliad:**  | **Swyddfa seneddol, Tŷ Hywel**  |
| **Diben y swydd** |
| Cymryd yr awenau a darparu deunydd ymchwil, dadansoddi a briffio o ansawdd uchel i'r Aelod ar ystod eang o bynciau. Gallai hyn olygu pynciau nad yw'r deiliad swydd yn gyfarwydd â hwy. |
| **Prif ddyletswyddau** |
| 1. Darparu cyngor, deunydd ymchwil, dadansoddi a briffio o ansawdd uchel, a hynny'n amserol, ar ystod o feysydd polisi a deddfwriaeth.
2. Datblygu a chynnal gwybodaeth am bynciau y cytunir arnynt fel y gallwch ragweld a diwallu anghenion gwybodaeth yr Aelod o’r Senedd.
3. Datblygu perthynas effeithiol â chydweithwyr o wahanol feysydd gwasanaeth ar draws y Senedd, a chydweithio gyda hwy.
4. Datblygu perthynas waith dda gyda'ch cymheiriaid yn neddfwrfeydd eraill y DU, gyda'r gymuned ymchwil a chyda swyddogion polisi.
5. Ysgwyddo cyfrifoldeb personol dros ddarparu cyngor a deunydd ymchwil, dadansoddi a briffio o ansawdd uchel, a hynny'n amserol, ar ystod o feysydd gwahanol, er mwyn cynorthwyo'r broses o ymdrin â gwaith achos yn yr etholaeth neu lywio trafodaethau.
6. Cynnal y safonau uchaf o gywirdeb ac annibyniaeth yn eich gwaith ymchwil eich hun.
7. Drafftio areithiau a/neu gyflwyno cwestiynau llafar ac ysgrifenedig a briffio'r Aelod o’r Senedd pan fo'n briodol.
8. Ymdrin ag ymholiadau a chwynion cymhleth ar ran yr Aelod o’r Senedd, gan gynnwys drafftio ac anfon llythyrau.
9. Arwain ar waith prosiect yn ôl y gofyn.
10. Ymgymryd â chyfrifoldebau goruchwylio yn ôl y gofyn.
11. Gweithio'n rhagweithiol gyda chyn lleied o oruchwyliaeth â phosibl.
12. Gweithio'n agos gyda swyddfa etholaethol yr Aelod.
13. Cynnal cyswllt agos â swyddfa seneddol yr Aelod.
14. Ymgymryd ag unrhyw waith perthnasol arall yn ôl yr angen.
 |
| **Manyleb y person (cyfeiriwch at y meini prawf 'hanfodol' isod wrth lenwi'r adran ‘*Gwybodaeth i gefnogi eich cais*’ ar y ffurflen gais.** |
| **Gwybodaeth a phrofiad hanfodol*** Profiad sylweddol o ddarparu deunydd ymchwil neu friffio mewn amgylchedd seneddol neu amgylchedd tebyg.
* Profiad o weithio'n uniongyrchol gyda phobl amlwg a dylanwadol mewn amgylchedd prysur.
* Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i'r materion hyn.

**Cymwysterau hanfodol*** Gradd neu gymhwyster cyfatebol mewn pwnc perthnasol.
* Cymhwyster NVQ lefel 4, neu gymhwyster cyfatebol mewn pwnc perthnasol.

**Sgiliau ac ymddygiadau hanfodol*** Gallu cadarn i bwyso a mesur materion, a dealltwriaeth dda o’r hyn y mae’n ei olygu i weithio mewn amgylchedd sensitif.
* Sgiliau dadansoddi rhagorol, gan gynnwys y gallu i grynhoi amrywiaeth eang o safbwyntiau yn gywir a'r gallu i nodi materion allweddol yn gyflym o amrywiaeth o ffynonellau gwybodaeth.
* Lefel uchel o hyfedredd mewn TGCh er mwyn canfod, dadansoddi a chyflwyno gwybodaeth mewn modd effeithiol, yn enwedig wrth ddefnyddio Word ac Excel.
* Gallu rhagorol i ddadansoddi gwybodaeth gymhleth yn gyflym a nodi’r prif faterion perthnasol mewn ystod o bynciau, gan gynnwys y pynciau nad oes gennych fawr o wybodaeth flaenorol arbenigol amdanynt.
* Tystiolaeth gadarn o weithio gyda chydweithwyr a'u helpu i allu ymdrin â gofynion gwaith ymchwil a briffio.
* Sgiliau trefnu cadarn, gyda'r gallu i gymhathu meysydd pwnc newydd yn gyflym a chyflwyno deunydd briffio cywir o fewn terfynau amser tyn.
* Sgiliau cyfathrebu effeithiol mewn perthynas ag ystod eang o randdeiliaid, yn ddelfrydol pobl sydd â rolau uwch neu broffil uchel.

*Dymunol** Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
* Y gallu i weithio drwy gyfrwng y Gymraeg a’r Saesneg.
* Yn arddel amcanion a gwerthoedd y blaid.
 |
| **Gwybodaeth ychwanegol** |
| Er gwybodaeth, bydd y penodiad yn amodol ar eirdaon a gwiriad diogelwch.*\*Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben.  Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.* |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |